12. 3. 94 De Europæiske Fællesskabers Tidende Nr. L 69/17 KOMMISSIONENS BESLUTNING af 8. marts 1994 om bemyndigelse af Kongeriget Nederlandene til midlertidigt at tillade handel med sædekorn af rug, der ikke opfylder kravene i Rådets direktiv 66/402/EØF (94/155/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, , under henvisning til Rådets direktiv 66/402/EØF af 14. juni 1966 om handel med sædekorn (!), senest ændret ved direktiv 93/2/EØF (?), særlig artikel 17, under henvisning til anmodning fra Kongeriget Neder- landene, og ud fra følgende betragtninger : I Nederlandene var produktionen i 1993 af sædekorn af sorter af rug, som opfylder kravene i direktiv 66/402/EØF, utilstrækkelig, og landets behov kan derfor ikke dækkes ; det er heller ikke muligt på tilfredsstillende måde at dække dette behov med sædekorn, der opfylder alle de i nævnte direktiv fastsatte krav, fra andre medlemsstater eller fra tredjelande ; Kongeriget Nederlandene bør derfor for en periode, der udløber den 31. marts 1994, bemyndiges til at tillade handel med sædekorn af ovennævnte art, for hvilket der gælder mindre strenge regler ; desuden bør andre medlemsstater, der er i stand til at forsyne Nederlandene med sådant sædekorn, der ikke opfylder kravene i nævnte direktiv, bemyndiges til at tillade handel hermed; de i denne beslutning fastsatte foranstaltninger er i over- ensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug — VEDTAGET FØLGENDE BESLUTNING : Artikel 1 Kongeriget Nederlandene bemyndiges til indtil den 31. marts 1994 at tillade handel på sit område med højst 400 tons sædekorn af rug (Secale Cereale L.), der ikke opfylder betingelserne i bilag II til direktiv 66/402/EØF med hensyn til mindste spireevne, for så vidt følgende krav er opfyldt : a) spireevnen skal være på mindst 80 % for det rene sædekorn b) den officielle etiket skal bære følgende oplysninger »Mindste spireevne 80 %«. Artikel 2 De øvrige medlemsstater bemyndiges til på de i artikel 1 fastsatte betingelser at tillade handel på deres område med højst 400 tons sædekorn af rug. Den officielle etiket skal være forsynet med de i artikel 1, litra b), omhandlede angivelser. — Artikel 3 Medlemsstaterne giver inden den 31. maj 1994 Kommis- sionen meddelelse om, hvor stor en mængde sædekorn der er afsat på deres område i medfør af denne beslutning. Kommissionen underretter de øvrige medlemsstater herom. Artikel 4 Denne beslutning er rettet til medlemsstaterne. Udfærdiget i Bruxelles, den 8. marts 1994. På Kommissionens vegne René STEICHEN Medlem af Kommissionen () EFT nr. 125 af 11. 7. 1966, s. 2309/66. () EFT nr. L 54 af 5. 3. 1993, s. 20.